laion/Wikipedia-Exotic huggingface dataset:
בית המטבחיים

בית המטבחיים הוא מקום בבית המקדש, בצפון העזרה, אשר בו שחטו את הקרבנות והכינו אותם להקרבה על מזבח העולה. בית המטבחיים היה ממוקם בין מזבח העולה לקיר הצפוני של העזרה, כדי לאפשר שחיטת קדשי קדשים, והוא כלל, מדרום לצפון: בין קיר העזרה לבית המטבחיים היה מרווח של שמונה אמות, שנחשב כחלק מעזרת כהנים. שתי שורות של ארבעה עמודים, ולפניהם שולחנות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. על פי המסופר בתלמוד, לפני שחיטת הקרבן, היו חובטים בראשו במקל, עד שיוחנן כהן גדול ביטל זאת מחשש להיטרפות הבהמה, או משום שמדובר במנהג הנובע מעבודה זרה, ובמקום זאת, התקין טבעות ברצפה, אשר נועדו להחזיק את ראשה של הבהמה בזמן השחיטה. הטבעות היו במבנה של עשרים וארבע טבעות בארבע שורות, שש טבעות בכל שורה (ממערב למזרח). טבעת לכל משמר, ל-24 משמרות הכהונה. הטבעת הצפון מערבית למשמרת יהויריב והטבעת הדרום מזרחית למשמרת מעזיהו. המשנה מזכירה מחלוקת בקשר לסידור הטבעות: וטבעות היו לצפונו של מזבח, שישה סדרים של ארבע ארבע, ויש אומרין, ארבעה של שש שש--שעליהן שוחטין את הקודשים — משנה, מסכת מדות, פרק ג', משנה ה' במשנה, מסכת סוכה, פרק ה', משנה ח', מוזכר שהטבעת של משמרת בילגה הייתה סתומה כעונש על זלזולם בעבודת המקדש. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שתי שורות של ארבעה עמודים ננסיים, ועליהם "רבעים" של ארז שבהם קבועים ווים ("אונקליות") של ברזל. ושלושה סדרים של ווים היו על העמודים בווים אלו היו תולים את הבהמה ומפשיטים את עורה מעליה. שלושת הסדרים נועדו לשלושת סוגי הבהמות שהקריבו במקדש - הנמוך לכבש, האמצעי לאיל והגבוה לפר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בסמוך לכל עמוד היה שולחן עשוי שַיִש, ועליו היו מנתחים את הבהמה לנתחיה ושוטפים את הקרביים שלה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הדעות לגבי שטחו של בית המטבחיים חלוקות - 46.5, 44.5, 45 או 51.5 אמות. בית המטבחיים מתואר במשנה: וטבעות היו לצפונו של מזבח, שישה סדרים של ארבע ארבע - ויש אומרין: ארבעה של שש שש - שעליהן שוחטין את הקודשים. ובית המטבחיים היה לצפונו של מזבח, ועליו שמונה עמודין ננסין, ורביעין של ארז על גביהן, ואונקליות של ברזל היו קבועין בהן, ושלושה סדרים על כל אחד ואחד, שבהן תולין ומפשיטין, ושולחנות של שיש שבין העמודים. — משנה, מסכת מדות, פרק ג', משנה ה' ובהמשך כתוב: מקום הטבעות עשרים וארבע, מן הטבעות לשולחנות ארבע, מן השולחנות לננסין ארבע...והמותר בין כבש לכותל ומקום הננסין... — משנה, מסכת מדות, פרק ה', משנה ב' בית המטבחיים, ב"אנציקלופדיה יהודית" באתר "דעת" רמב"ם, פירוש המשניות, מידות ג, ה רמב"ם, משנה תורה, הלכות בית הבחירה, ו, י"ג. תלמוד בבלי, מסכת סוטה, דף מ"ח, עמוד א' ילקוט שמעוני במדבר רמז תש"פ. בהשואה למשנה, מסכת תמיד, פרק ד', משנה א'. השלישית ממערב ומצפון
יחסי יוון–מאלי

יחסי יוון–מאלי הם יחסי החוץ בין יוון למאלי. שתי המדינות מקיימות יחסים דיפלומטיים מלאים. היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. בקיץ 2020 שר ההגנה הצרפתי הצהיר כי ביקש מעמיתו היווני לשלוח כוחות צבא יווניים לאפריקה, ובכלל זה למאלי, כדי להילחם בטרור. מאלי מיוצגת ביוון באמצעות שגרירותה ברומא, איטליה. יוון מיוצגת במאלי באמצעות שגרירותה בדקר, סנגל, ובנוסף מחזיקה קונסוליית כבוד בבמקו. מדיה וקבצים בנושא יחסי יוון–מאלי בוויקישיתוף יחסי יוון–מאלי באתר משרד החוץ היווני Μάλι: Η κόλαση στην οποία στέλνει στρατό και αστυνομία η Ελλάδα באתר info-war‏, 30 במרץ 2021
סלניט

סלניט (מיוונית "אבן הירח" בשל ברק הפנינה שלו) הוא מינרל המורכב מסידן וגופרית והרכבו הכימי הוא CaSO4•2H2O. הסלניט הוא סוג של גבס בעל גבישים מפותחים ולעיתים קרובות מכונה "פצלת משי". סלניט הוא מינרל רך מאוד וקל לחרוץ בו בציפורן. קל למדי לכופף את הגבישים הדקים, אך הם נשברים אם מכופפים אותם מדי. גבישים שנתגלו בקנטקי גידלו תבניות מעוקמות למדי וצורות הדומות לעלי כותרת של פרח. במקרים נדירים מאוד נכלאים מים בתוך הסלניט בזמן התגבשותו. ניתן לראות את בועית המים הזעירה זזה בזמן שמסובבים את האבן. בתנאי יובש מדברי יכול חול להיכלא בתוך הגבישים בזמן יצירתם. תצורות סלניט חוליות מקבלות צורת שעון חול או הצורה המוכרת יותר של "שושנת המדבר". גבישי סלניט מסוג זה הם אטומים לחלוטין ונמצאו בכמויות גדולות באוקלהומה, טקסס, ומדבר סהרה. ניל שאי, ארמון הבדולח - כיצד הגיעו לממדיהם האדירים גבישי הסלניט במערה במקסיקו, נשיונל ג'יאוגרפיק, גיליון 126, נובמבר 2008 דנה אשכנזי, אל מסתרי בטן האדמה, באתר אימגו, 18 בספטמבר 2007 מדיה וקבצים בנושא סלניט בוויקישיתוף סלניט, באתר אנציקלופדיה בריטניקה (באנגלית)
יהדות מדעית

יהדות מדעית הוא זרם רוחני מחודש יחסית של היהדות המשלב בין יהדות למחשבה החדשה. היהדות המדעית מתמקדת בעיקר בפילוסופיה יהודית והיא נוסדה על ידי אלפרד גייגר מוזס. אף על פי השם, היהדות המדעית לא מתעסקת במדע אלא ברוחניות. היהדות המדעית מתמקדת במחשבה חדשה על היהדות אשר נקראת המחשבה החדשה, אשר התפתחה במאה ה-19 בארצות הברית. גישה זו מאמינה באלוהות רוחנית וברוחניות. היא משלבת אלמנטים של פילוסופיה יהודית עם כוחות על-טבעיים ואופטימיזם כללי. היא קיבלה השראה רבה מהדתות האסייתיות ביניהן הבודהיזם, ההינדואיזם והדאואיזם. בשנת 1916, אלפרד גייגר מוזס פרסם את עבודתו מדע יהודי: ריפוי אלוהי ביהדות, אשר ביקש להעלות את המודעות לרוחניות בתפילה יהודית. מוזס ביקש לשכנע יהודים אמריקאים המחפשים רוחניות בתנועות המדע הנוצרי והמחשבה החדשה, שניתן למצוא רוחניות בתוך היהדות. עבודתו של מוזס משנת 1916 פורסמה מחדש בשנת 1920 במהדורה מורחבת וכותרתה מדע יהודי: פסיכולוגיה של בריאות, שמחה והצלחה או הפסיכולוגיה השימושית של היהדות. עבודתו זו סימנה את ההיווסדות של זרם היהדות המדעית שהחל אז לקבל תאוצה בקרב יהודים אמריקאים. היהדות המדעית מלמדת שהמחשבה האינסופית של האדם, או אלוהים, היא המציאות היחידה שמסוגלת לרפות את הנפש ואת הגוף. היהודים המדעיים מאמינים שרק דרך תרפיה נפשית, אפשר להגיע לשלווה ואמת, והם לעיתים גם מבצעים מדיטציה לשם השגת המטרה הזאת. ג'ון בובה דודס, האמין שלתריפה ומדיטציה נפשית יש חיבור ישיר למערכת העצבים, והיא מסוגלת לרפא את האדם בכל היבט. לעיתים קרובות, היהודים המדעיים מבצעים תפילה מתקנת. היהודים המדעיים מאמינים שתפילה מתקנת מסוגלת לגשת לכוח האלוהי המקביל לטבע, אך לא העל טבעי. התפילה המתקנת מתבצעת בשקט מוחלט. עזרה עצמית היא הניסיון להתמודד עם בעיות החיים באופן עצמאי, ולא בעזרת טיפול מקצועי. לעיתים, היהודים המדעיים משלבים בין עזרה עצמית לבין עקרונות של היהדות.
ממאטה בנרג'י

ממאטה בנרג'י (בבנגלית: মমতা বন্দ্যোপাধ্যায়; נולדה ב-5 בינואר 1955) היא פוליטיקאית הודית המכהנת כראש השרים של מערב בנגל מ-2011 ומייסדת הטרינמול קונגרס. ממאטה בנרג'י נולדה בכלכותה (היום קולקטה), מערב בנגל ב-2 בינואר 1955 למשפחה ממעמד הביניים הנמוך. אביה נפטר בצעירותה. בנרג'י למדה באוניברסיטת כלכותה, בה הוציאה תואר במשפטים ובאומנות. במהלך לימודיה הייתה מעורבת בתנועת הנוער של הקונגרס הלאומי ההודי. והייתה מזכירת הקונגרס במערב בנגל מ-1976 עד ל-1980. בבחירות ללוק סבהה ב-1984 נבחרה בנרג'י לראשונה ללוק סבהה מטעם הקונגרס. בבחירות ב-1989 איבדה בנרג'י את מושבה, אך היא חזרה וזכתה בו ב-1991, והחזיקה בו מאז ועד 2011. ב-1991 מונתה לשרה למשאבי אנוש, צורכי צעירים וספורט ופיתוח נשים וילדים בממשלת פ"ו נרסימהה ראו. היא כהנה בתפקידים הללו עד ל-1993. ב-1997 נקלעה בנרג'י לעימות עם מוסדות הקונגרס במדינתה, כשהיא טוענת כי הקונגרס אינו רציני במאבקו לשלטון במערב בנגל, וכי הוא "קבוצה ב'" למפלגת הקומוניסטית של הודו (מרקסיסטית) ששלטה במדינה מ-1977. בנרג'י הופרשה מהמפלגה, והקימה את טרינמול קונגרס. בנרג'י התמודדה מטעם מפלגתה בבחירות ללוק סבהה ב-1989, ובבחירות ב-1999 הצטרפה לברית הדמוקרטית הלאומית, קואליציית המפלגות שבהנהגת מפלגת העם ההודית. בעקבות כך מונתה לשרת הרכבות בממשלת אטאל ביהארי ואג'פאיי השלישית. בנרג'י התפטרה מתפקידה במחאה בעקבות חשיפת פרשת שחיתות בממשלה, ובבחירות לאספה המחוקקת של מערב בנגל ב-2001 התמודדה ביחד עם הקונגרס. בספטמבר 2003 חזרה לממשלת ואג'פאיי כשרה בלי תיק, ובינואר 2004 מונתה לשרת הפחם והמכרות. היא כיהנה בתפקיד עד תבוסת מפלגת העם ההודית בבחירות ב-2004. בדצמבר 2006 פתחה בנרג'י בשביתת רעב, כמחאה על כוונת ממשלת מערב בנגל להפקיע אדמה מחלקאים בשביל להקים אזור תעשייה ענק. שביתת הרעב, שנמשכה כ-25 יום, עד שבנרג'י קיבלה את בקשת נשיא הודו עבדול קאלאם לחדול ממנה, הביאה לה פרסום נרחב. ב-2009 הצטרפה טרינמול קונגרס לחזית הפרוגרסיבית המאוחדת של הקונגרס, ובנרג'י חזרה לכהן כשרת הרכבות. בבחירות לאספה החוקקת של מערב בנגל ב-2011 ניצחה טרינמול קונגרס את המפלגה הקומוניסטית של הודו (מרקסיסטית), ובנרג'י התפטרה מהלוק סבהה ומונתה לראש השרים של מערב בנגל. היא הושבעה לתפקיד ב-20 במאי 2011, כשהיא הופכת לראש השרים ה-11 של מערב בנגל והאישה הראשונה בתפקיד. מדיה וקבצים בנושא ממאטה בנרג'י בוויקישיתוף ממאטה בנרג'י, ברשת החברתית פייסבוק ממאטה בנרג'י, ברשת החברתית אקס (טוויטר) ממאטה בנרג'י, ברשת החברתית אינסטגרם ממאטה בנרג'י, באתר אנציקלופדיה בריטניקה (באנגלית) West Bengal CM Mamata Banerjee's political journey, India Today, ‏12 במאי 2011 The fall and rise of Trinamool Congress, The Indian Express, ‏13 במאי 2011 Vajpayee reinducts Mamata Banerjee as cabinet minister without portfolio, India Today, ‏21 בספטמבר 2003 Coal portfolio is good enough: Mamata, Rediff Mamata ends 25-day hunger strike, Hindustan Times Railway Gazette International, Mamata Banerjee returns as Minister of Railways, Railway Gazette International, ‏26 במאי 2009 Headlines Today Bureau, Mamata Banerjee takes oath as first woman chief minister of West Bengal, India Today, ‏19 במאי 2011
יוקו קמיקאווה

יפן זהו שם יפני; שם המשפחה הוא קמיקאווה. יוקו קמיקאווה (ביפנית: 上川陽子; נולדה ב-1 במרץ 1953), היא פוליטיקאית יפנית המשמשת כשרת החוץ היפנית מאז ספטמבר 2023. היא הייתה שרת המשפטים במשך מספר קדנציות והשרה לשוויון מגדרי ועניינים חברתיים. היא חברה בבית הנבחרים של יפן מאז 2000. קמיקאווה היא חברה במפלגה הליברל-דמוקרטית. קמיקאווה נולדה בעיר שיזואוקה במחוז שיזואוקה, יפן. היא סיימה את לימודיה באוניברסיטת טוקיו ב-1977. ב-1977 הצטרפה למכון המחקר של מיצובישי ועבדה כחוקרת. בשנת 1988 היא קיבלה תואר שני במנהל ציבורי מבית הספר לממשל ע"ש ג'ון פ. קנדי, באוניברסיטת הרווארד. לאחר מכן היא שימשה כחברת צוות המדיניות הציבורית של הסנאטור האמריקני מקס בוקוס מהמפלגה הדמוקרטית. מאוחר יותר ב־1988 חזרה ליפן ונכנסה לתפקיד נשיאת מכון המחקר היפני Globalink. היא נבחרה לבית הנבחרים של יפן לראשונה ביוני 2000. בין 2007 ל-2008 הייתה שרת המדינה לשוויון מגדרי ולעניינים חברתיים בממשלתו של יאסואו פוקודה. בתקופה זו יזמה אמנה שנחתמה בדצמבר 2007 בין הממשלה, המעסיקים ואיגודי העובדים ומטרתה לשבור את הדימוי המסורתי של חלוקת המשימות בתוך המשפחה היפנית. האמנה נחתמה במטרה לעודד חלוקת משימות בבית ולאפשר לנשים שהפכו לאימהות להמשיך בקריירה המקצועית שלהן ובמקביל להעלות את שיעור הילודה, שירד ב-2006 לממוצע של 1.32 ילדים לאישה. האמנה מעודדת יוזמות תאגידיות להקלת העסקת אמהות (כגון בניית מעונות יום או העסקת נשים אחרות במשרה חלקית כדי להחליף עובדים שחזרו הביתה מוקדם כדי לטפל בילדיהם). עם זאת, העובדה שצעדים אלו נותרו לרצונן החופשי של חברות, ללא אמצעים מגבילים, זכתה לביקורת הן מצד ארגונים פמיניסטיים והן מצד האופוזיציה. היא הייתה שרת המשפטים בכמה תקופות: בין 2014 ל-2015, בין 2017 ל-2018 ובין 2020 ל-2021. ביולי 2018 במהלך תקופת כהונתה כשרת המשפטים, הורתה קמיקאווה על הוצאות להורג של חברי כת יום הדין של אום שינריקיו, שפעולות הטרור שלהם כללו בין השאר את מתקפת הגז ברכבת התחתית של טוקיו ב-1995. היא חזרה לממשלה בספטמבר 2023 כשרת החוץ. ב-2023, במהלך מלחמת חרבות ברזל, ביקרה בישראל ונפגשה עם שר החוץ אלי כהן ועם שר החוץ הפלסטיני ריאד אל-מאלכי. מדיה וקבצים בנושא יוקו קמיקאווה בוויקישיתוף אתר האינטרנט הרשמי של יוקו קמיקאווה יוקו קמיקאווה, ברשת החברתית אקס (טוויטר) Profile of Minister for Foreign Affairs KAMIKAWA Yoko, Ministry of Foreign Affairs in Japan "Japanese justice minister's 16 execution orders the most since end of death penalty moratorium in 1993". 26 ביולי 2018. {{cite web}}: (עזרה) יפן: הוצא להורג מנהיג הכת שבצע מתקפת גז ברכבת התחתית, באתר ישראל היום, 7 ביולי 2018 שרת החוץ של יפן לפני הביקור בישראל: "מצפה לדבר על המצב ההומניטרי בעזה", באתר ynet, 2 בנובמבר 2023
מבצר פניש

מבצר פניש (בפורטוגזית: Praça-forte de Peniche או Fortaleza de São Francisco) הוא מבצר בשטח של שני דונם בפניש, פורטוגל, שנבנה לראשונה ב-1557–1558. המבצר הוא חלק מטירת אטוגויה דה באלייה (אנ'). המבצר שימש מספר תפקידים בהיסטוריה של פורטוגל, כולל ככלא לאסירים פוליטיים במהלך המדינה החדשה (פורטוגל) (אנ').‏ המבצר נחשב כאנדרטה לאומית בפורטוגל מאז 1938. נכון ל-2019, המבצר עובר שיקום לצורך הסבה למוזיאון, שייקרא המוזיאון הלאומי להתנגדות וחופש. מדיה וקבצים בנושא מבצר פניש בוויקישיתוף Oliveira, Caterina. "Praça-forte de Peniche". Fortalezas.org. ארכיון מ-2023-09-11. נבדק ב-1 בפברואר 2019. {{cite web}}: (עזרה) "Exposição "Por teu Livre Pensamento" abre hoje como uma amostra do que vai ser o futuro museu". O Contacto. ארכיון מ-2019-05-01. נבדק ב-1 במאי 2019. {{cite web}}: (עזרה)
כשזה עמוק

"כשזה עמוק" הוא אלבום האולפן השישי של הזמרת-יוצרת הישראלית קורין אלאל. את האלבום הוציאה בשנת 1997 לאור חברת התקליטים NMC על גבי תקליטור וקלטת שמע. לצורך קידומו המסחרי הוצאו מתוכו שלושה סינגלים מסחריים: "לחיות", "פירמידות" ו"כשזה עמוק". האלבום כולל שתים עשרה רצועות ורמיקס אחד, שנכתבו על ידי שבעה כותבים שונים – מירי פיגנבוים, יענקל'ה רוטבליט, אהוד מנור, ענבל פרלמוטר, דפנה ערוד, מאיר גולדברג ויעקב גלעד. "כשזה עמוק", שיר הנושא, הוא גם הרצועה התשיעית באלבום. הוא נכתב על ידי אלאל ופרלמוטר, שנפטרה זמן קצר לאחר מכן בתאונת דרכים. אלאל הקדישה לזכרה את אלבומה הבא, תנינענק (2001). הוא דורג במקום השישי במצעד הפזמונים השבועי של רשת ג'. כמו כן, הוא נכנס למצעד השנתי של התחנה במקום ה-28. כשזה עמוק הוא אלבומה הראשון של אלאל שלא הופץ בפורמט תקליט. מפיקו, ערן צור, עבד עם הזמרת בעבר כשהוציאו יחד עם דנה אינטרנשיונל ורונה קינן את "וזה לא מה ש..." מתוך האלבום אתה חברה שלי (1997). בנוסף, "Dacha", נחשב לשירה הראשון של אלאל באנגלית. האלבום כשזה עמוק באתר ספוטיפיי קורין אלאל – כשזה עמוק, דיסקוגס Corinne Allal – כשזה עמוק, דיסקוגס כשזה עמוק באתר סטריאו ומונו וזה לא מה ש..., באתר Dana International community ערן צור* – אתה חברה שלי, באתר דיסקוגס
טומאני קמארה

טומאני קמארה (בצרפתית: Toumani Camara; נולד ב-8 במאי 2000) הוא כדורסלן בלגי שמשחק בקבוצת פורטלנד טרייל בלייזרס מליגת ה-NBA, בעמדות הסמול פורוורד והפאוור פורוורד. קמארה הוא השחקן הבלגי השני אי פעם שנבחר בדראפט ה-NBA (אחרי אקסל הארוול), וכן הבלגי השני ששיחק בליגת ה-NBA (אחרי די. ג'יי. מבנגה). קמארה נולד בבריסל, בלגיה, ובגיל 16 עבר למיאמי שבארצות הברית על מנת להשתתף בליגת התיכונים האמריקאית. בשנת 2019 החל ללמוד ולשחק באוניברסיטת ג'ורג'יה, יחד עם כוכב ה-NBA לעתיד אנתוני אדוארדס. בשתי עונותיו עם ה"בולדוגס" קלע 9.3 נקודות בממוצע למשחק. בשנת 2021 עבר ללמוד באוניברסיטת דייטון אשר בדייטון, אוהיו. בשתי עונותיו בדייטון העמיד ממוצעים של 12.4 נקודות ו-7.8 ריבאונדים למשחק. קמארה נבחר על ידי פיניקס סאנס בבחירה ה-52 של דראפט ה-NBA‏ 2023. בספטמבר 2023, כשלושה חודשים לאחר הדראפט, הועבר עם ג'רו הולידיי ודיאנדרה אייטון לפורטלנד טרייל בלייזרס במסגרת טרייד אשר שלח את דמיאן לילארד למילווקי באקס, ואת גרייסון אלן, יוסוף נורקיץ', נאסיר ליטל וקיאון ג'ונסון לפיניקס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA
חנית (מרגמה)

חנית (באנגלית: Spear) היא מערכת מרגמה 120 מ"מ, המבוססת על מרגמת קרדום של סולתם מערכות. החנית בעלת יכולות אוטונומיות מלאות וכן יכולת ייחודית של רתיעה מופחתת ל-12 עד 15 טון, המאפשרת להתקין אותה על גבי מגוון רכבים קלים כגון האמר וסוגי ג'יפים שונים, בשונה ממרגמת "קשת" הניתנת להרכבה רק על גבי כלים כבדים כגון M-113. יכולת זו מאפשרת ניידות מוגברת של המרגמה גם בהטסה במגוון מטוסי תובלה ומסוקים וגם בתנועה גלגלית מהירה. ה"חנית" הושקה על ידי אלביט במאי 2014, ובשנת 2017 השיקה החברה את חנית סימן 2, גרסה משופרת של הדגם הראשון. המערכת נמצאת בצה"ל בשימוש יחידות חי"ר מובחרות, כגון מגלן ועוד. חנית קרקעית (מכונה גם: סלינג, באנגלית: Sling). במערכת זו המרגמה מקופלת מעל הרכב, ובעת הצורך היא נשלפת ומוצמדת לקרקע ובכך מעבירה את הרתע לקרקע במקום לרכב. המרגמה מוכנה לתפעול תוך 30 עד 60 שניות. מערכת זו נכנסה לשימוש בצה"ל בשנת 2021. חנית לטווח ארוך (באנגלית: Spear LR). בגרסה זו המרגמה מצוידת בקנה ארוך של 2 מטרים ומסוגלת לשגר פצצות לטווח של עד 10 קילומטרים. בשל אורך הקנה ועל מנת לצמצם את חשיפת הצוות לאויב, מצוידת המרגמה במערכת טעינה חצי אוטומטית שבה הלוחם מכניס את הפצצה למיכל בקצה ידית הטעינה והידית מניפה את הפצצה אל תוך הלוע. ישראל ישראל: בשימוש צה"ל נמצאת החנית משנת 2018 והחנית קרקעית משנת 2021. ארצות הברית ארצות הברית: החנית נמצאת בשימוש צבא ארצות הברית, בינואר 2023 פורסם כי כוח מיוחד בחן את השימוש בחנית קרקעית. מונטנגרו מונטנגרו: במאי 2023 רכשה את המרגמה על גבי רכבי JLTV. רומניה רומניה: רכשה את החנית במרץ 2023. זמביה זמביה: חשפה כי ברשותה המרגמה לצד ארטילריה וכטב"מים ישראליים במהלך מצעד צבאי ב-2021. תאילנד תאילנד: רכשה את המערכת בשנת 2017, מורכבת על גבי משאית. אזרבייג'ן אזרבייג'ן: רכשה את המערכת בשנת 2018, מורכבת על גבי נגמ"ש קל, בשירות משמר הגבולות. תועדה בשימוש מבצעי במהלך מלחמת נגורנו קרבאך השנייה בשנת 2022. דנמרק דנמרק: מפעילה את הגרסה לטווח ארוך (מכונה בדנמרק, Cardom 10). המרגמה מותקנת על גבי Piranha 5. קשת (מרגמה) עוקץ פלדה חנית, באתר אלביט מערכות (באנגלית) חנית קרקעית, באתר אלביט מערכות (באנגלית) שירות גלובס, ‏אלביט מערכות חושפת מרגמה חדשה - "חנית", באתר גלובס, 19 במאי 2014 אמיר בוחבוט‏, התשובה של צה"ל לחדירות חיזבאללה וחמאס בגבולות: מערכת "סלינג" לשיגור מהיר של מרגמה, באתר וואלה, 28 בדצמבר 2022 שי לוי, ‏16 פצמ"רים לדקה: כוח מיוחד בחן מערכת של חברה ישראלית, באתר ‏מאקו‏, 19 בינואר 2023 Montenegro to receive Elbit Spear mortar system for JLTVs, janes, ‏18 במאי 2023 The Zambia Defence Force displayed new vehicles and weapon systems, many of them Israeli made, during the Defence Force Day parade on 13 June., DefenceHub, ‏24 ביוני 2021 משרד הביטחון של תאילנד חושף את ה-ATMM - משאית עם מרגמה מדויקת של אלביט, באתר "IsraelDefense‏", 8 בנובמבר 2017 ADEX 2018: Elbit Systems SPEAR mortar mounted on BTR-70 armored vehicle, ‏25 בספטמבר 2018 Israeli mortar system Elbit Systems Spear Mk 120mm.During a special military operation by Azerbaijan, נבדק ב-2023-12-04 Tung mortér - Cardom 10, Forsaken, ‏15 בנובמבר 2023 (בדנית)
לינדה תומפסון

לינדה תומפסון (באנגלית: Linda Thompson; נולדה ב-1950) היא שחקנית ומוזיקאית אמריקאית. תומפסון נולדה בממפיס, היא זכתה במספר תחרויות יופי וביניהן בתחרות היופי של אוניברסיטת ממפיס, ב-1970 הייתה הסגנית השלישית למיס טנסי, ב-1972 נבחרה ל"מיס טנסי ארצות הברית" וייצגה את טנסי במיס ארצות הברית, בתקופה זו הכירה את אלביס פרסלי והם היו זוג לזמן מה. ב-1977 החלה להופיע באופן קבוע בתוכנית הטלוויזיה "Hee Haw", היא גם ביצעה הופעות אורח בסדרות הטלוויזיה סטארסקי והאץ' ובוורלי הילס 90210. היא כתבה את המילים לשירו של קני רוג'רס "Our Perfect Song" ואת המילים לשיר To" Where You Are" של ג'וש גרובן, היא הייתה שותפה לכתיבת השיר I Have Nothing של ויטני יוסטון. היא הייתה נשואה לאתלט ברוס ג'נר ונולדו להם שני בנים, מ-1991 ועד 2005 הייתה נשואה למלחין הקנדי דייוויד פוסטר. מדיה וקבצים בנושא לינדה תומפסון בוויקישיתוף לינדה תומפסון, ברשת החברתית פייסבוק לינדה תומפסון, ברשת החברתית אינסטגרם לינדה תומפסון, במסד הנתונים הקולנועיים IMDb (באנגלית) לינדה תומפסון, באתר AllMovie (באנגלית) לינדה תומפסון, במסד הנתונים הקולנועיים KinoPoisk (ברוסית) לינדה תומפסון, באתר AllMusic (באנגלית) לינדה תומפסון, באתר MusicBrainz (באנגלית) לינדה תומפסון, באתר Discogs (באנגלית) לינדה תומפסון, באתר SecondHandSongs
מיריאנה ספוליאריץ' אגר

מיריאנה ספוליאריץ' אגר (בקרואטית: Mirjana Spoljaric Egger; נולדה ב–1972) היא דיפלומטית שווייצרית-קרואטית, המכהנת כנשיאת הוועד הבין-לאומי של הצלב האדום החל מ-1 באוקטובר 2022, והיא האשה הראשונה בתפקיד זה. מיריאנה ספוליאריץ' אגר באתר הוועד הבין-לאומי של הצלב האדום. איתמר אייכנר, נשיאת הצלב האדום פרסמה סרטון ארוך מעזה - והזכירה את החטופים רק במשפט, באתר ynet, 5 בדצמבר 2023 ערך זה הוא קצרמר בנושא דיפלומטים. אתם מוזמנים לתרום לוויקיפדיה ולהרחיב אותו.
צפע (פירושונים)

האם התכוונתם ל... בעל חיים צפע (סוג) – סוג בתת-משפחת הצפעונים צפעוניים – משפחה של נחשים ארסיים צפעונים – תת-משפחה במשפחת הצפעוניים צפעיים – משפחה של נחשים ארסיים צפע מצוי – (שם לא תקני: "צפע ארצישראלי") נחש ארסי המצוי בישראל בהשאלה צפע (רקטה) – אמצעי לסילוק מוקשים צפע שריון (צפ"ש) - רקטה לסילוק שדות מוקשים הניגררת על ידי רכב קרבי משוריין צפע חי"ר – מערכת קטנה יותר עבור חיל רגלים AH-1 קוברה – מסוק קרב הנקרא "צפע" בחיל האוויר הישראלי גדוד צפע – שמו של גדוד בחטיבת הצנחנים
שלוש מילים בודדות

שלוש מילים בודדות (באנגלית: Three Little Words) הוא סרט מוזיקלי ביוגרפי אמריקאי משנת 1950 בבימויו של ריצ'רד ת'ורפ, עם פרד אסטר, ורה-אלן, רד סקלטון וארלן דאהל בתפקידים הראשיים. זה סיפור ביוגרפי על הפזמונאי ברט קלמר (אנ') והמלחין הארי רובי (אנ') שעבדו בניו יורק בסמטת מחבתות הפח וחברו יחד להיטים רבים. זה סרטה השלישי של דבי ריינולדס והיא מופיעה בו בתפקיד קטן ביחד עם קרלטון קרפנטר (אנ') בתפקיד הזמרת הלן קיין (אנ') כשקולה מדובב על ידי קיין בשיר "I Wanna Be Loved by You" שפורסם אחר כך בביצועה של מרילין מונרו. פרד אסטר זכה בפרס גלובוס הזהב לשחקן הטוב ביותר - סרט מוזיקלי או קומדיה (הזוכה הראשון בקטגוריה זו). ברט קלמר (פרד אסטר) הוא זמר ורקדן בלהקת וודביל בניו יורק שם הוא מופיע ביחד עם שותפתו ובת זוגו ג'סי בראון (ורה-אלן). הוא רוצה להתחתן אתה אך היא מהססת. ברט מופיע להנאתו גם בתור קוסם בעילום שם ששולף שפנים מהכובע. העוזר שלו הוא המלחין הארי רובי (רד סקלטון) שמגויס לשמש לו כעוזר על ידי מנהל הלהקה. רובי משבש לו את כל ההצגה והוא נאלץ לרדת מהבמה בבושת פנים. הוא נפגע בברכו ונאלץ לנוח ולבטל הופעות לתקופה ארוכה. כעת הוא מסרב להצעת הנישואיו של ג'סי כי אינו בטוח ביכולתו לפרנס אותה והם נפרדים. ברט הצולע מתפנה לכתיבת שירים. במשרד הפקה בסמטת מחבתות הפח הוא פוגש ברובי שמלחין לו שיר שמצליח מאד במכירות והם מתפרסמים. רובי מתאהב בזמרת טרי לורדל (גייל רובינס) אך היא מעדיפה אחר ולבסוף הוא מתאהב בזמרת איילין פרסי (ארלן דאהל) והם נישאים. ג'סי מצליחה בהופעותיה, ברט מחלים מפציעתו, נפגש עם ג'סי והם מתפייסים, נישאים וממשיכים להופיע. ברט מחבר מחזה אך רובי חושב שהוא גרוע ועלול לגרום להם להפסדים ופועל אצל המשקיעים שיידחו אותו. לאחר שהאמרגן שלהם צ'רלי קופ (קינן ווין) מגלה זאת לברט הוא מאד והם נפרדים לזמן ארוך. ג'סי ואיילין פועלות לגישור בין הבעלים ומכינים להם הופעה שתשודר ברדיו. בחוסר רצון הם מגיעים ומשמיעים לקט מהשירים המפורסמים ומסיימים בשיר "שלוש מילים בודדות" (אני אוהב אותך) לקול תשואות הקהל. מדיה וקבצים בנושא שלוש מילים בודדות בוויקישיתוף "שלוש מילים בודדות", במסד הנתונים הקולנועיים IMDb (באנגלית) "שלוש מילים בודדות", באתר נטפליקס "שלוש מילים בודדות", באתר AllMovie (באנגלית) "שלוש מילים בודדות", באתר Rotten Tomatoes (באנגלית) "שלוש מילים בודדות", במסד הנתונים הקולנועיים KinoPoisk (ברוסית) קדמון לשלוש מילים בודדות, באתר יוטיוב היכן מצאת את הנערה הזאת, פרד אסטר וורה-אלן, באתר יוטיוב מר וגב' הופר - פרד אסטר וורה-אלן, באתר יוטיוב בואי לאבא - ורה אלן, באתר יוטיוב אני חושב עליך - פרד אסטר וורה - אלן, באתר יוטיוב דבי ריינולדס שרה בקולה של קיין, באתר יוטיוב סצנת הסיום - שלוש מילים בודדות - אני אוהב אותך, באתר יוטיוב שלוש מילים בודדות, באתר TCM
ואליד בשטי

ואליד בשטי (נולד ב-1976 בלונדון, בריטניה) הוא אמן וסופר מלוס אנג'לס. בשטי היה פרופסור חבר במחלקה לאמנות לתואר שני ב־Art Center College of Design, פסדינה, ולימד בבתי ספר רבים כולל אוניברסיטת קליפורניה, לוס אנג'לס; אוניברסיטת קליפורניה, אירווין; מכון קליפורניה לאמנויות; בית הספר לאמנות של שיקגו; ותוכנית MFA במכללת בארד. בשטי הציג תערוכות רבות במוסדות וגלריות רבות ברחבי העולם. הוא מבקר בפקולטה במכון לארכיטקטורה בדרום קליפורניה . בשטי קיבל תואר ראשון באמנויות מבארד קולג', ניו יורק ב-1999, ותואר שני באמנויות יפות מבית הספר לאמנות של אוניברסיטת ייל ב-2002. למרות שבשטי ידוע בעיקר בעבודתו בצילום, גופי עבודתו משתרעים על מגוון רחב של מדיה לרבות פיסול, ציור, מיצב ווידאו. לגבי הבחנות בין מדיומים, הוא הדגיש כי הוא "מנסה לשקול כל גוף עבודה במונחים שלו, באופן דיסקרטי, כך שמונחים כמו 'פיסול' או 'צילום', במובן הרחב שלהם, לא ממש נכנסים לתוך החשיבה [שלי] ... " עבודתו של בשטי נמצאת באוספים קבועים של מוזיאונים ברחבי העולם, כולל: המכון לאמנות של שיקגו, שיקגו, IL מוזיאון סולומון ר. גוגנהיים, ניו יורק מוזיאון האמר, לוס אנג'לס, קליפורניה מוזיאון הירשהורן וגן הפסלים, וושינגטון הבירה מוזיאון מחוז לוס אנג'לס לאמנות המוזיאון לאמנות עכשווית, שיקגו, שיקגו, IL המוזיאון לאמנות עכשווית, לוס אנג'לס, קליפורניה המוזיאון לאמנות מודרנית, ניו יורק מוזיאון סן פרנסיסקו לאמנות מודרנית, סן פרנסיסקו, קליפורניה טייט, לונדון, בריטניה מוזיאון לאמנות של אוניברסיטת מישיגן, אן ארבור, MI מוזיאון ויקטוריה ואלברט, לונדון מוזיאון וויטני לאמנות אמריקאית, ניו יורק מקס אנדרוז, "תעשיית התמונות: היסטוריה זמנית של התמונה הטכנית", פריז מקוון, 20 בדצמבר 2018. נועם מ' אלקוט, "תעשיית התמונות", פורום אמנות, כרך 2. 56, לא. 4, בדצמבר 2017. דאגלס פוגל בשיחה עם Philippe Verge, Walead Beshty & Jean-Luc Moulene, שיחה לרגל "2014 Sound and Vision: The Conversations" ב-Paris Photo, Paramount Pictures Studios, לוס אנג'לס, קליפורניה, 25 באפריל 2014. "וואלד בשטי ואיילין קווינלן בשיחה", מגזין פצצה, ספטמבר 2009. הרצאות של המחלקה לאמנות ב-UCLA: Walead Beshty, מוזיאון האמר, לוס אנג'לס, קליפורניה, 2010. Jordan Amirkhani, Walead Beshty: A Partial Disassembling of an Invention Without a Future at Barbican Center, הגשה יומית: פרסום בינלאומי לאמנות עכשווית, 26 בינואר 2015. https://www.actionstakenunderthefictitiousnamewaleadbeshtystudiosinc.com Mikkel Carl, "Interview: Walead Beshty," Malmö Konsthall, 2011. http://www.konsthall.malmo.se/upload/pdf/Walead_Beshty_Interview.pdf
מיליי

האם התכוונתם ל... ג'ון אוורט מיליי – צייר ומאייר בריטי ג'ון גיל מיליי – אמן בריטי חאבייר מיליי – נשיא ארגנטינה עדנה סנט וינסנט מיליי – משוררת אמריקאית מילאי מיילי